stanford-oval/wikipedia huggingface dataset:
Vuohi (yhtye)

| Vuohi> Tiedot |
| --- | --- |
Toiminnassa:  2002–2024
Tyylilaji:  black metal thrash metal grindcore death metal
Kotipaikka:   Lahti, Suomi
Laulukieli:  pääasiassa englanti
Jäsenet:  Luoti, kitara   Veri, rummut   Saha, laulu   Raaka, basso  
Levy-yhtiö:  Saturnal Records  
Infobox OKNimi-testi OK: 
Vuohi oli vuoden 2002 kesällä perustettu suomalainen metallimusiikkia soittava yhtye, jonka sanoitukset ovat pääosin englanniksi. Yhtye käytti sanoituksissaan myös pienissä määrin muita kieliä, kuten suomea, muinaista itämerensuomalaista kielimuotoa, ruotsia, muinaisnorjaa, sanskritia ja koreaa. Vuohen sanoitukset käsittelevät muun muassa sotaa, kaaosta, saatanallisia aiheita, okkultismia, suomalaista ja suomalais-ugrilaista mytologiaa sekä skandinaavista mytologiaa, mutta myös ihmismielen sisäisiä kamppailuja ja luonnon kunnioittamista. Sanoituksille on ominaista, että ne saattavat käsitellä useaa eri aihetta, sillä yhtyeen laulaja-sanoittaja Saha kirjoitti Vuohen sanoituksia siten, että mikäli yksi sanoituksissa oleva sana toi hänelle mieleen jonkin aihetta sivuavan teeman, hän saattoi käsitellä sanoituksissaan myös tätä toista teemaa. Sen jälkeen hän palasi sanoituksissa alkuperäiseen aiheeseen. Yhtye sovitti kappaleensa yhdessä. Vuohi päätti uransa vuonna 2024 julkaistuun Predator Formula -albumiin.
Vuohi on itse nimennyt hengenheimolaisikseen Impaled Nazarenen, Deströyer 666:n, Revengen, Burzumin ja Arckanumin. Yhtye on kuvaillut musiikkiaan muun muassa englanninkielisellä ilmaisulla hateful and melancholic occult deathrash black metal grinding for Bafomet’s glory, mitä metallimusiikkisivusto Indy Metal Vault piti sangen osuvana.
The Rising Era of Goat ja Hatred United > The Rising Era of Goatin tuotanto

Seuraava julkaisu vuoden 2010 The Rising Era of Goat vei yhtyeen tyyliä tietoisesti blackthrashin suuntaan, ja sillä on kuultavissa black metalille tavanomaisia melodioita. Bändi kuitenkin halusi säilyttää death metalin ja grindcoren vaikutteet musiikissaan. Lisäksi sanoitusten aiheita haluttiin viedä aikaisempaa monipuolisempaan suuntaan, muun muassa antikristilliseen sekä okkulttiseen ja filosofiseen. Levyn pääasiallisena säveltäjänä toimi Luoti, mutta yhden kappaleen hän teki Veren kanssa. Puolestaan Raaka sävelsi albumin nimikkokappaleen, joka on myös levyn avausraita. Yhden kappaleen sävelsivät Raaka ja Saha yhdessä. Albumin pääasiallinen sanoittaja on laulaja Saha, mutta saman kappaleen, jonka hän ja basisti Raaka sävelsivät yhdessä, he myös sanoittivat kaksin. Lisäksi Raaka osallistui albumin nimikkokappaleen sanoittamiseen. Kolme kappaletta Saha ja Luoti sanoittivat yhdessä. Kahdella kappaleella rumpali Veri laulaa taustalauluosuuksia, ja yhdessä kappaleessa basisti Raaka soittaa myös kitaraosuuksia.
The Rising Era of Goat ja Hatred United > The Rising Era of Goatin vastaanotto

Myös The Rising Era of Goat sai soittoaikaa YleX:llä, kun se valittiin Metalliliitto-ohjelman korvanneessa Kaarle ja Erno raskaana -ohjelmassa viikon demoksi. Omakustanteena julkaistu äänite sai Miasma-lehden arviossa arvosanan 9/10. Toimittaja Juuso Viljanen luonnehti The Rising Era of Goatia vahvaksi julkaisuksi, jossa ei ole moitittavaa ja jossa eri tyylit sulautuvat muodostaen komean sikermän metallimusiikkia. Albumin kappaleita hän kuvaili brutaaleiksi ja raaoiksi sekä itse yhtyettä tyylikkääksi. Imperiumi antoi arviossaan äänitteelle arvosanaksi 3½/5. Arviossa todetaan, että äänite on täynnä yritystä, kiukkua ja suoraviivaista menoa ja meininkiä, jossa eri metallimusiikin tyylilajit paiskaavat kättä, ja vieläpä mukiinmenevän hyvin tehtynä. Suomalainen metallimusiikkisivusto Kaaoszine antoi arviossaan julkaisulle arvosanan 6/10, piti sitä pätevänä ja näki siinä myönteisiä yhtymäkohtia Impaled Nazarenen varhaistuotantoon sillä erotuksella, että Vuohen laulaja laulaa aika ajoin myös matalalta. Toimittaja Arto Mäenpää piti myös black metal -tyylisiä soundeja äänitteelle sopivina sekä itse yhtyettä lupaavana. Erästä kappaletta hän vertasi Napalm Deathiin. Aadolf Virtanen puolestaan kuvaili julkaisua raivokkaaksi, antoi tunnustusta laulaja Sahalle ja mainitsi, että julkaisulla on ajoittain hyviäkin ideoita siitä huolimatta, että sen kuuntelemisesta nousee vitutus.
The Rising Era of Goat ja Hatred United > Hatred Unitedin vastaanotto

Seuraavana vuonna julkaistu Hatred United -split-EP sai Imperiumin arviossa arvosanan 2½/5.
Witchcraft Warfare > Tuotanto

Vuosina 2012–2013 Vuohi työsti Witchcraft Warfare -äänitettä. Vuohen tarkoituksena oli nyt yhdistää The Rising Era of Goatin monipuoliset genrevaikutteet aikaisempaa tarkemmin harkittuihin kappalekokonaisuuksiin – aivan kuten se halusi syventää sanoituksiaankin antikristillisistä aiheista okkultismiin ja pohjoisten kansojen synkän kansanperinteen piiriin, aikaisempia sanoitusaiheita sivuun sysäämättä. Yhtye äänitti ja miksasi Witchcraft Warfaren itse, ja Saturnal Records -levy-yhtiön alamerkki Pavitra Kunta Productions julkaisi sen ensin kasettina vuonna 2014. Saturnal Records halusi kuitenkin miksata ja masteroida levyn uudelleen ja julkaista Witchcraft Warfaren vasta sen jälkeen virallisena albumina. Witchcraft Warfare julkaistiin näin ollen vasta vuonna 2018 uudelleen miksattuna ja masteroituna. Samalla julkaisun nimeen lisättiin alaotsikko Of Man's Desire for Spiritual Destruction and Incarnation in Seven Chapters. Albumia on verrattu varhaiseen Akercocken tuotantoon sekä Impaled Nazareneen.
Witchcraft Warfare > Vastaanotto kotimaassa

Julkaisun kasettiversio sai Imperiumin arviossa arvosanan 8+/10. Toimittaja Jaakko Silvast piti julkaisua tanakkana pakettina, uhkaavana ja rosoisen maanläheisenä, joka maalaa esiin maailmanlopun ja ydintalven maisemia. Musiikkia hän luonnehti sekoitukseksi black-, death- ja thrash metalia sekä grindcorea, joita yhdistellään tyylikkäästi, myös soittotaidon ja sovistusten puolesta. Erityistä kiitosta Silvastin arviossa sai rumpali Veri.
Toimittaja Kari Koskinen antoi Inferno-lehden arviossa uudelle albumille arvosanan 4/5 ja kuvaili sitä monella tapaa mielenkiintoiseksi ja sen musiikkia raa'asti mättäväksi ja väkivaltaiseksi, jossa on blackmetalimaista repivyyttä, riitasointuisen kylmää melankoliaa, death metalin raskautta ja riffittelyä sekä grindcoren pisteliästä hyökkäävyyttä. Witchcraft Warfaren äänimaailmaa hän kuvaili tuskaiseksi, vihaiseksi, hienoisen kieroutuneeksi ja henkiseksikin. Hän piti julkaisua idearikkaana ja mainitsi, että albumista on helppo pitää ja se on mielekäs. Koskinen toteaa arviossaan, että kappaleet ovat arvaamattomia ja niiden kirjavat vaikutteet ovat viehättäviä.
Cosmic Stomper ja Predator Formula

Vuonna 2024 Vuohi julkaisi Predator Formula -albumin omakustanteena, ja levyltä julkaistiin myös musiikkivideo "Iron Elite" -kappaleesta. Levy äänitettiin jo vuonna 2018, mutta julkaisuneuvottelujen venyttyä ja kariuduttua edellisen albumin julkaisseen Saturnal Records -levy-yhtiön kanssa Predator Formulan julkaisu lykkääntyi. Vuosina 2019–2020 yhtye äänitti Cosmic Stomper -kasetti-EP:n. Lisäksi yhtyeen basisti Raaka lopetti musiikillisen uransa. Se johti yhtyeen lopettamiseen ja siihen, että Vuohi päätti lopettaa taipaleensa täyspitkään albumiin, vaikka se oli äänitetty ennen EP:tä. Täyspitkän albumin jakelijaksi saatiin virolainen Warhorn Records.
Imperiumin arvostelussa Predator Formula sai arvosanakseen 6½/10. Toimittaja-nimimerkki Serpent kirjoitti arviossaan, että yhtyeen on helppo huomata kehittyneen melkoisesti, ja sen kehityskaari osoittaa myönteisiä merkkejä ja että lajissaan Vuohen tyyli on hyvä. Itse CD-julkaisua hän piti ulkoasultaan tyylikkäänä. Vastaavasti musiikia Serpent luonnehti nopeatempoiseksi äärimetalliksi, jossa on myös melodioita. Albumin laulutyyliä hän piti hengeltään selkeästi black metalista vaikutteita ottaneena. Arviossa todettiin, että silti yhtyettä on vaikea mieltää puhdasveriseksi black metal -orkesteriksi, sillä sen verenperinnössä on mukana niin paljon deathmetalmaisuutta. Vaikka yhtyeen tyyliä onkin aikaisemmin kutsuttu thrash, black ja death metalin sekä grindcoren sekoitukseksi, niin grindcoren ja thrash metalin elementtejä hän ei levyltä enää löytänyt. Levyarviossaan Serpent kirjoittaa, että paikoin levyltä nousee esille sopivissa määrin vivahde Impaled Nazarenea, vaikka Predator Formula onkin enemmän black metaliin kallellaan. Hän totesi, että Impaled Nazarenesta Vuohen albumilla muistuttaa eniten Mika Luttisen tapainen laulutyyli. Lisäksi arviossa kehuttiin erottuvaa bassokitaraa, joka tuo luonnetta levyn räväkälle ilmaisulle. Soundeja hän piti muutenkin hyvinä, mutta ei erityisen kiitettävinä kuitenkaan. Itse kappeleista Serpent kirjoittaa, että ne ovat meneviä ja sopivan yksinkertaisia. Kappaleissa on yksittäisiä tarttuvia riffejä. Levyn "Antilight Abyss Diver" -kappaleeseen on samplattu Estonian hätäpuhelu, sillä kappale käsittelee muun muassa talassofobiaa ja yhtye halusi näin muistaa virolaisia.
Diskografia > Studioalbumit

Predator Formula (2024)
Witchcraft Warfare: of Man's Desire for Spiritual Destruction and Incarnation in Seven Chapters (2018)
The Rising Era of Goat (2010)
Diskografia > EP

Cosmic Stomper (2021)
Diskografia > Split-EP

Hatred United (2011,  w/ Gasmask Violence)
Diskografia > Demot

Witchcraft Warfare (2014), Saturnal Recordsin alamerkin Pavitra Kunta Productionsin julkaisemana
Total Noise Chaos (2007)
Aiheesta muualla

Vuohi (yhtye) Encyclopaedia Metallumissa (englanniksi)
Vuohen virallinen Facebook-sivu
Vuohi Saturnal Records -levy-yhtiön sivuilla
Vuohen virallinen Bandcamp-sivu
Vuohi Saturnal Recordsin Soundcloud-sivulla
Vuohi Pavitra Kunta Productionsin Soundcloud-sivulla
Vuohen virallinen YouTube-kanava
Vuohi (yhtye) Myspacessa (englanniksi)
Porolahden peruskoulu

Porolahden peruskoulun yläasteen rakennus
Porolahden yhtenäinen peruskoulu (arkikielessä Poris) on koulu Roihuvuoressa ja Tammisalossa Helsingissä. Vuosina 1959–1977 toimi yksityinen oppikoulu Roihuvuoren yhteiskoulu sekä vuosina 1965–1977 Porolahden kansa- ja kansalaiskoulu, jotka yhdistettiin 1977. Kokonaisuuden nimeksi tuli Porolahden ala-aste, yläaste ja Roihuvuoren lukio. Lukion toiminta Roihuvuoressa päättyi 1990, kun lukio yhdistettiin Laajasalon lukioon. Koulu toimii nykyään neljässä rakennuksessa: ala-aste, yläaste, musiikkikoulu sekä Tammisalon koulu, jossa ovat luokat 1–2. Roihuvuoren rakennuksista toisessa (punaisessa) on pääosin luokkien 1–6 tunteja ja toisessa (valkoisessa) luokkien 7–9 tunteja. Tammisalon osassa ovat luokat 1T ja 2T. Valkoinen rakennus remontoitiin vuonna 2004 ja punaisessa rakennuksessa oli käynnissä piharemontti vuoden 2021 kesällä.
Porolahden peruskoulun rehtori on Mari Heikkinen. Yläkoulun virka-apulaisrehtori on Kristiina Toivola ja alakoulun Mari Korhonen.
Porolahden peruskoulun ala-asteen rakennus
Aiheesta muualla

Porolahden koulun verkkosivut
Halloween-gambiitti

Halloween-gambiitti on neliratsupelin muunnelma, joka alkaa yleensä siirroilla
Muunnelma on toiselta nimeltään Müller–Schulze-gambiitti. Gambiitissa valkea uhraa ratsunsa mustan keskustasotilaaseen tarkoituksenaan voittaa tempoja ajaessaan sotilaillaan mustan ratsuja takaa. Avausta käytetään joskus yllätysaseena harrastelijoiden välisissä peleissä, mutta huipputasolla sitä ei näe käytännössä koskaan, sillä valkean ei uskota saavan tarpeeksi korvausta uhrauksestaan. Tilastollisesti gambiitti tarjoaa kuitenkin valkealle selvän edun. Gambiitti saattaakin olla hyvä yllätys nopeissa tai pikapeleissä.
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  | a | b | c | d | e | f | g | h |  |
| 8 |  |  |  |  |  |  |  |  | 8 |
| 7 |  |  |  |  |  |  |  |  | 7 |
| 6 |  |  |  |  |  |  |  |  | 6 |
| 5 |  |  |  |  |  |  |  |  | 5 |
| 4 |  |  |  |  |  |  |  |  | 4 |
| 3 |  |  |  |  |  |  |  |  | 3 |
| 2 |  |  |  |  |  |  |  |  | 2 |
| 1 |  |  |  |  |  |  |  |  | 1 |
|  | a | b | c | d | e | f | g | h |  |
Gambiitin pääjatko
Musta voi torjua gambiitin pelaamalla 4...Rxe4, mutta tätä tapahtuu todella harvoin. Hyväksyminen tapahtuu siirrolla 4...Rxe5. Jatkossa valkea ajaa etenee sotilaillaan tempovoitoin ja toivoo saavansa asemasta etua. Gambiitin pääjatko on 5.d4 Rc6 6.d5 Re5 7.f4 Rg6 8.e5 Rg8 9.d6 cxd6 10.exd6 Df6 11.Rb5 Kd8 12.Le3, mutta nyt musta voi pelata 12...Rh6!.
Valkean viides siirto gambiitissa on käytännössä aina 5.d4, koska f4 ei auta kehitystä, vaikkakin ajaa myös ratsun pois keskustasta. Viidennellä siirrollaan musta voi valita, perääntyykö c6:een ja g6:een. 5...Rc6 johtaa pääjatkoon, jossa valkea ajaa mustan ratsua takaa sotilaillaan: 6.d5 Re5 7.f4 Rg6 8.e5 Rg8 9.d6 cxd6 10.exd6. Tässä valkea saa vahvan tuetun sotilaan d6:een ja koittaa käyttää tilanteen hyväkseen. Mustan kuningas jää keskustaan valkealla on vaarallisia uhkauksia, kuten De2+ ja Le3-b6, jos musta pelaa siirron ...a6. Toinen uhka on ratsun eteneminen Rb5-c7.
Myös musta voi pelata niin sanottua käänteistä Halloween-gambiittia, jos valkea pelaa siirron 4.g3. Tällöin gambiitin dynamiikka on hieman erilainen, sillä valkean f3-ruutu on heikentynyt, mutta Hän voi pelata siirron Rh4. Myös Irlantilainen gambiitti muistuttaa Halloween-gambiittia. Sitä pidetään tosin vielä heikompana.
Aiheesta muualla

The Halloween-Attack in the Four Knight Game: Database (Arkistoitu – Internet Archive) Avauksen pelejä
Oikeushallintomaksu

Oikeushallintomaksu on vuotuinen työeläkeasioiden muutoksenhakulautakunnalle suoritettava rahamäärä, jota maksavat seuraavat eläketurvasta vastaavat työeläkelaitokset:
työeläkevakuutusyhtiöt, eläkekassat ja eläkesäätiöt
Merimieseläkekassa
Maatalousyrittäjien eläkelaitos
julkisten alojen eläkelaitokset, joita ovat Valtiokonttori, Keva, evankelis-luterilaisen kirkon keskusrahasto, ortodoksisen kirkon keskusrahasto, Kansaneläkelaitos oman henkilöstönsä eläkkeiden hoitajana ja Suomen Pankki
Maksun suuruus vastaa niitä kokonaiskustannuksia, jotka syntyvät lautakunnan hoitaessa ensimmäisenä muutoksenhakuasteena työeläketurvaa koskevia asioita. Finanssivalvonta vahvistaa vuosittain lautakunnan talousarvion, joka sisältää lautakunnan toiminnasta aiheutuneet kustannukset. Finassivalvonta vahvistaa myös oikeushallintomaksun määrän, joka jaetaan työeläkelaitosten kesken vakuutettujen työansioiden ja työtulojen perusteella. Oikeushallintomaksu voidaan periä ulosottotoimin samoin kuin verojen perinnästä on säädetty (laki 706/2007).
Heian-jingū

| Heian-jingū> 平安神宮 |
| --- | --- |
 Heian-jingūn Daigokuden-halli sivupaviljonkeineen
Perustiedot
Sijainti:  Sakyō, Kioto, Japani
Koordinaatit:  35°01′00″N, 135°46′56″E
Rakennustyyppi:  pyhäkkö
Uskonnollinen käyttö:  šintolaisuus
Infobox OKNimi-testi OK: 
Heian-jingū (jap. 平安神宮) on šintolainen pyhäkkö Kioton kaupungissa Japanissa. Se sijaitsee Kioton itäosassa Sakyōn suuralueella Okazakin puiston pohjoispuolella. Pyhäkön palvonnan kohteena on kaksi keisaria, Heian-kaudella 800-luvun vaihteessa hallinnut Kanmu ja Edo-kaudella 1800-luvulla hallinnut Kōmei.
Heian-jingū on šintolaiseksi pyhäköksi verrattain nuori: se on perustettu vuonna 1895 Kioton edeltäjän eli Heian-kyōn 1 100-vuotisjuhlan kunniaksi. Myös pyhäkön arkkitehtuuri poikkeaa tavanomaisesta, sillä sen tärkeimmät rakennukset ovat Heian-palatsin rakennusten kopioita mittakaavassa 5:8. Pyhäkön vuosittainen festivaali Jidai-matsuri on yksi Kioton kolmesta suuresta festivaalista.
Historia

Heian-jingū perustettiin Meiji-kaudella vuonna 1895, kun oli kulunut 1 100 vuotta maan pääkaupungin siirrosta Kiotoon eli Heian-kyōhon. Ensimmäinen Heian-kyōsta käsin hallinnut keisari oli Kanmu, joka pyhitettiin Heian-jingūhun kamina. 1800-luvun puolivälin jälkeen Kioto oli kärsinyt bakumatsun ajan taisteluista ja menettänyt pääkaupunkiasemansa, kun keisari siirtyi Tokioon Meiji-restauraation yhteydessä. Pyhäkkö olikin yksi monista hankkeista, joiden tarkoituksena oli virkistyttää kaupungin taloutta ja juhlistaa sen historiaa. Se avattiin Kiotossa pidetyn neljännen kansallisen teollisuusnäyttelyn yhteydessä. Pyhäkkö syntyi täysin kiotolaisten liikeyritysten aloitteesta, eikä hankkeessa ollut mukana šintolaista papistoa tai merkittävää hallinnon tukea. Ajatus teollisuusnäyttelyalueen muuttamisesta pyhäkön käyttöön oli mukana jo näyttelyn alkuperäisissä suunnitelmissa. Rahaa hanke sai lopulta myös Japanin keisarilliselta ministeriöltä ja lahjoituksina muista kaupungeista.
Vuonna 1940 pyhäkköön pyhitettiin myös toinen kami, viimeisen Kiotosta hallinneen keisarin eli Kōmein henki. Tällöin vietetiin Japanin keisarikunnan perustamisen 2600-vuotisjuhlia. Samalla pyhäkköä korjattiin ja laajennettiin huomattavasti. Osa siitä tuhoutui tulipalossa vuonna 1976. Kun jälleenrakennustyöt valmistuivat vuonna 1979, pyhäkkö saavutti nykyisen muotonsa.
Pyhäkköalue > Puutarha

Pyhäkön rakennuksia ympäröi noin 30 000 neliömetrin laajuinen kävelypuutarha (神苑, shin’en), joka jakautuu neljään osaan: itäiseen, keskiseen, läntiseen ja eteläiseen puutarhaan. Niistä kolme, 1895 valmistunut läntinen osa, niin ikään 1895 valmistunut keskinen osa ja 1916 valmistunut itäinen osa ovat puutarhasuunnittelija Ogawa Jihein käsialaa. Vuonna 1981 rakennettu Kinsaku Nakanen suunnittelema eteläinen puutarha on huomattavasti nuorempi. Puutarhan eri osat on rakennettu eri aikakausien tyyliin: edustettuina ovat Heian-kausi (794–1185), Kamakura-kausi (1185–1333), Azuchi-Momoyama-kausi (1568–1603) ja Edo-kausi (1603–1867). Erityisesti puutarha tunnetaan keväällä kukkivista yaebeni-shidare-riippukirsikkapuistaan, joiden kukat ovat heleän vaaleanpunaisia, ja syksyn ruskastaan. Alkukesästä puutarhassa kukkivat japaninkurjenmiekat ja samettikurjenmiekat. Puutarha on suojeltu valtion maisemakohteena vuonna 1975.
Kaikissa kolmessa Ogawa Jihein suunnittelemassa puutarhassa on lampi. Itäisen puutarhan lampi on niistä suurin. Vesi lampiin on ohjattu läheisestä Biwajärven kanavasta, joka rakennettiin niin ikään 1800-luvun lopulla. Nykyisin Heian-jingūn puutarhassa elää sinne kanavan kautta siirtyneitä vesilajeja, jotka ovat Biwajärvestä jo kadonneet.
Keskimmäinen puutarha tunnetaan lammen poikki lohikäärmeen muotoon asetetuista Garyūkyō-astinkivistään (臥龍橋), jotka on muotoiltu Toyotomi Hideyoshin rakentamien siltojen jäänteistä. Itäisessä puutarhassa on sillanomainen Taiheikaku-paviljonki (泰平閣), joka on rakennettu liittämällä yhteen kolme Kioton keisarilliselta palatsilta tuotua siltaa. Myös itäisen puutarhan Shōbikan-paviljonki (尚美館), jota käytettiin alun perin Kioton näyttelyssä, on keisarilliselta palatsilta peräisin. Se on rakennettu Heian-kauden kalamajan tyyliin. Läntisessä puutarhassa on vuorostaan pieni Ogawa Jihein vuonna 1895 suunnittelema Chōshintei-teehuone (澄心亭). Puutarhaan on asetettu näytteille myös historiallinen Kyōto denkitetsudōn eli Kioton sähkörautatieyhtiön raitiovaunu, joka on valittu tärkeän kulttuuriomaisuuden luetteloon. Raitiovaunua väitetään japanin vanhimmaksi.
Garyūkyō-astinkivet vuonna 1965
Shōbikan kirsikankukkien aikaan
Taiheikaku-paviljonki
Näytteillä oleva raitiovaunu
Festivaalit

Heian-jingūn vuosittaisista festivaaleista merkittävin on 22. lokakuuta järjestettävä Jidai-matsuri (’aikakausien festivaali’), johon kuuluu noin kaksi kilometriä pitkä historiallisia asuja ja tapoja esittelevä kulkue. Kulkueeseen osallistuu 2 000 henkeä. Jidai-matsurin vietto aloitettiin vuonna 1895, ja sen tarkoituksena on juhlistaa Kioton yli tuhatvuotista historiaa. Kulkueen osallistujat ovat pukeutuneet kahdeksan eri aikakauden asuihin Meiji-restauraation ajalta taaksepäin aina Heian-kauden alkuun saakka. Yhdessä kulkueen kanssa ympäri kaupunkia kulkevat myös keisari Kanmun ja Kōmein kamit. Aoi-matsurin ja Gion-matsurin ohella Jidai-matsuri on yksi Kioton kolmesta suuresta festivaalista.
Pyhäkön oma vuosittainen festivaali (reisai) järjestetään 15. huhtikuuta, joka oli keisari Kanmun kruunajaispäivä vuonna 781. Festivaaliin osallistuu keisarillinen lähettiläs, joka tuo keisarilta uhrilahjan. Festivaalia seuraavana päivänä Kamishichikeniä lukuun ottamatta kaikkien Kioton geisha-alueiden maikot ja geikot esittävät jumalille tanssin pyhäkössä.
Kesäkuun alussa pyhäköllä järjestetään iltaisin nō-näytöksiä (takigi nō). Soihtujen valossa esitettävällä teatterilla on pitkä, 1200-luvulle saakka ulottuva historia, mutta Heian-jingūlla perinne alkoi toisen maailmansodan jälkeen, kun Kioton kaupunki valitsi sen yhdeksi nōn esityspaikoista.
Aiheesta muualla

Kuvia tai muita tiedostoja aiheesta Heian-jingū Wikimedia Commonsissa
Heian-jingūn internetsivut (japaniksi) (englanniksi)
Heian-jingū Kawase Hasuin puupiirroksessa, 1922
Jidai-matsurin osallistujia
Rachel Brosnahan

| Rachel Brosnahan |
| --- | --- |

Henkilötiedot
Syntynyt: 12. heinäkuuta 1990 (ikä 34) Milwaukee, Wisconsin
Ammatti:  näyttelijä
Puoliso:  Jason Ralph
Näyttelijä
Aktiivisena:  2007-
Palkinnot
 Primetime Emmy -palkinto (2018) Golden Globe (2018, 2019) 
Aiheesta muualla
IMDb 
Rachel Brosnahan (12. heinäkuuta 1990) on yhdysvaltalainen näyttelijä. Brosnahan tunnetaan parhaiten pääosastaan The Marvelous Mrs. Maisel -komediasarjasta, josta hän voitti Primetime Emmy -palkinnon vuonna 2018 sekä Golden Globe -palkinnon 2018 ja 2019. Brosnahan näyttelee Lois Lanea vuonna 2025 valmistuvassa Superman-elokuvassa.
Max Langen hyökkäys

Max Langen hyökkäys on shakkiavaus, joka alkaa siirroilla:
Avaus on nimetty saksalaisen suurmestarin Max Langen mukaan vuonna 1854.
Max Langen hyökkäys voi seurata seuraavista avauksista:
Italialaisen pelin Guico Pianno -muunnelma 1.e4 e5 2.Rf3 Rc6 3.Lc4 Lc5
Keskuspeli 1.e4 e5 2.d4 exd4
Lähettipeli 1.e4 e5 2.Lc4
Preussilainen peli 1.e4 e5 2.Rf3 Rc6 3.Lc4 Rf6
Skotlantilainen peli 1.e4 e5 2.Rf3 Rc6 3.d4
Venäläinen peli 1.e4 e5 2.Rf3 Rf6
Muunnelmat

6...d5 Päämuunnelma, joka jatkuu 7.exf6 dxc4 8.Te1+ Le6 9.Rg5 Dd5 (ei 9...Dxf6? 10.Rxe6 fxe6 11.Dh5+, jota seuraa 12.Dxc5) 10.Rc3 Df5 (ei 10...dxc3?? 11.Dxd5 voittaa, sillä 11...Lxd5 on laiton siirto) 11.Rce4 0-0-0 monimutkaisin pelein.
Vaihtoehto valkealle siirron 7...dxc4 jälkeen on 8.fxg7 Tg8 9.Lg5. Mustan yleisin vastaus lienee 9...Le7 10.Lxe7 Kxe7. Muunnelmaa on analysoinut Lev Gutman ja Stefan Bucker.
6...Rg4 Pelattavissa, mutta harvinaisempi kuin päämuunnelma.
Aiheesta muualla

Analyysi Max Langen hyökkäyksestä (englanniksi)
Artikkeli Max Langen hyökkäyksestä (Arkistoitu – Internet Archive) (englanniksi)
Muunnelmia Max Langen hyökkäyksestä (englanniksi)
Lisää Max Langen hyökkäyksestä (englanniksi)